‘Any de la Misericòrdia’

Ramon Baró

**8. Vestir els despullats**

En l’Any de la Misericòrdia, voldria compartir amb vosaltres una petita reflexió justament sobre l’acció misericordiosa. La Misericòrdia entesa com forma d’estimar de la manera com el mateix Déu estima.

És aquella actitud que el mateix Crist ens va ensenyar a tots els cristians: que Ell no venia per fer justícia, sinó justament per ser instrument de Misericòrdia per tothom, per tots els necessitats, fins i tot també pels pecadors.

En aquest sentit, la Misericòrdia és una última alternativa per aquells que es troben desemparats, indefensos, que no aconsegueixen una sortida, però que troben l’estimació misericordiosa de moltes persones, aquest últim alè, aquesta última oportunitat.

Però també la Misericòrdia és capaç de visualitzar les petites coses de cada dia, els més febles del món, aquells que pateixen i tenen grans necessitats.

En aquest sentit us voldria comentar com acció pròpia i concreta de Misericòrdia, el “vestir els despullats”. I aquí permeteu-me que us expliqui l’exemple de Càritas Diocesana. Podríem considerar-la una especialista a vestir els despullats amb Misericòrdia, mitjançant alguns dels seus projectes que varen començar amb els robers i que ara s’han transformat en un: “Projecte d’Inserció Laboral” què és capaç de reciclar roba i posar-la a disposició d’aquelles persones que realment ho necessiten.

És un exemple en el qual us animo a col·laborar i, que podríeu fer com a petita expressió d’obra de misericòrdia concreta, per tal que aquesta actitud pràctica, sigui realment la manera i l’estil d’estimar que els cristians mostrem al món.